Icelandair reiknar með aðeins færri farþegum á næsta ári Sætisframboð hjá Icelandair verður aukið í Evrópuflugi en dregst saman í ferðum vestur um haf . 28. nóvember 2019 Mynd : Icelandair Sumaráætlun Icelandair liggur nú að mestu fyrir og gert er ráð fyrir flugi til fjörutíu áfangastaða . Í tilkynningu segir að þar af sé einn nýr áfangastaður í Evrópu . Ekki kemur fram hvaða áfangastaður það er en telja verður líklega að forsvarsfólk Icelandair horfi til Barcelona eða jafnvel Rómarborgar . Sú fyrrnefnda var hluti af leiðakerfi Icelandair og framboð á flugi þangað hefur dregist saman yfir sumarmánuðina eftir fall WOW . Frá Rómarborg hefur Norwegian stóraukið flug til Bandaríkjanna og sú útrás hefur ósennilega farið framhjá forsvarsfólki Icelandair . Samtals verða 5,1 milljón sæta í boði hjá Icelandair allt næsta ári og gert er ráð fyrir 4,2 milljónum farþega . Það er 150 þúsund fleiri farþegar en árið 2018 en líklega aðeins undir farþegafjöldanum í ár því fyrstu tíu mánuði ársins flugu 3,9 milljónir farþega með Icelandair og gera má ráð fyrir að um 550 til 650 þúsund farþegar bætist við í nóvember og desember . Í tilkynningu segir að á næsta ári verði áfram meginárhersla lögð á farþega á leið til Íslands en vægi þeirra hefur aukist verulega í ár . Þannig hefur sá hópur farþega stækkað um fjórðung það sem af er ári . Áætlunarflug til Evrópu verður aukið um tvo af hundraði og meðal annars með aukinni tíðni ferða til Kaupmannahafnar , Helsinki , Berlín , Zurich , Madríd and Mílanó . Aftur á móti verður dregið úr ferðum til Parísar , Frankfurt og Hamburg . Sætisframboð til Norður-Ameríku minnkar um 11 prósent frá árínu í ár og megin skýringin á því er sú að félagið leggur niður flug til San Francisco , Kansas City og Tampa eins og áður hefur komið fram . Í heildina dregst framboðið saman um nærri fimm af hundraði . „ Megináhersla okkar á næsta ári verður að bæta afkomu af leiðakerfi félagsins . Það verður forgangsverkefni hjá okkur að tryggja framboð á flugi til og frá Íslandi til að styðja við fjölgun ferðamanna til landsins . Þá munum við einbeita okkur að lykilmörkuðum okkar þar sem eftirspurn er mikil og staða félagsins sterk en draga úr tíðni á óarðbærum flugleiðum á móti . Allar áætlanir okkar miða að því að styrkja rekstrargrundvöll félagsins til framtíðar , “ segir Bogi Nils Bogason , forstjóri Icelandair , í tilkynningu . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is